નિષ્ણાતોનું કહેવું છે કે, સામાન્ય રીતે બે દેશો વચ્ચે ડબલ ટેક્સેશનને લગતા કરારો થયા હોય તો તેમને સ્થાનિક કરવેરામાંથી મુક્તિ મળે છે. જોકે, વિદેશી રોકાણકારોએ કરવેરો ચૂકવવાનો આવે ત્યારે એ કરારો તપાસવા પડે. આમ કરવાથી રોકાણકારોને બિનજરૃરી કરવેરામાંથી છુટછાટ મળે છે. અહીં એ વાત પણ યાદ રાખવાની છે કે, દરેક કરારમાં કેપિટલ ગેઇન્સને કરવેરામાંથી મુક્તિ મળતી નથી. હાલ મોરેશિયસ, સિંગાપોર, સાયપ્રસ, ફ્રાન્સ અને નેધરલેન્ડને આ લાભ આપવામાં આવે છે. નોંધનીય છે કે, અમેરિકા એફઆઈઆઈની મદદથી ભારતમાં સરેરાશ ૩૨ ટકા રોકાણ કરે છે. આમ છતાં, અમેરિકન રોકાણકારોને આ લાભ મળતો નહીં હોવાથી તેઓ વિરોધ કરી રહ્યા છે.